Държавен вестник, бр. 110, 2025 г., стр. 121

БРОЙ  110	
Д Ъ Р Ж А В Е Н  В Е С Т Н И К 	
СТР.  121  
 
1. Изисквания към кандидатите  
1.1. Изисквания към кандидатите за входящо минимално образователно и/или входящо 
квалификационно равнище за придобиване на степен на професионална квалификация 
съгласно Закона за професионалното образование и обучение  
За придобиване на трета степен на професионална квалификация по професията 
„Лабораторен контрол в химични, хранителни и биотехнологични производства“ от Списъка 
на професиите за професионално образование и обучение, утвърден от министъра на 
образованието и науката със Заповед № РД09-2230 от 09.08.2024 г., изискванията за 
входящото минимално образователно равнище към кандидатите са: 
•  за ученици – завършено основно образование; 
•  за лица, навършили 16 години – придобито право за явяване на държавни зрелостни 
изпити или завършено средно образование. 
 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. Описание на професията 
Лицето, придобило трета степен на професионална квалификация по професия 
„Лабораторен контрол в химични, хранителни и биотехнологични производства“ може да 
изпълнява следните основни трудови дейности: планира, организира и извършва дейности на 
работното място в съответствие със санитарно-хигиенните изисквания и изискванията за 
здравословни и безопасни условия на труд. 
Специалистът прилага физични, химични и микробиологични методи за анализ на 
различни вещества и материали. Той извършва лабораторни изпитвания на суровини, 
междинни и крайни продукти, използвайки средства за измерване и лабораторна апаратура, 
управлявана чрез специализиран софтуер. Взема представителни проби, извършва 
пробоподготовка, осигурява проследимост на измерванията и документира резултатите от 
изпитванията съгласно установените процедури за качество. 
В своята професионална дейност специалистът наблюдава и отчита стойностите на 
контролираните параметри на изследваните обекти, като работи със стандартизационна, 
инструкционна, технологична, техническа и лабораторна документация. Той извършва 
химико-технологичен или микробиологичен контрол на изходни суровини, материали, 
полупродукти и готова продукция в химичните или хранително-вкусовите производства. 
Работата му е свързана с разчитане, систематизиране, обобщаване на резултати, изготвяне и 
представяне на отчети. В дейността си задължително спазва екологичните изисквания за 
опазване на околната среда.   
В зависимост от заеманата длъжност и съответните му правомощия специалистът може 
да взема решения с цел подобряване качеството на работата. Дейността му включва анализ и 
оценка на факторите, които влияят върху протичането на технологичните процеси. Взема 
проби от изследваните обекти и ги анализира. Задължително изготвя доклади за получените 
резултати според стандартите на съответното производство.   
Лицата, придобили трета степен на професионална квалификация по професията 
„Лабораторен контрол в химични, хранителни и биотехнологични производства“, поемат 
отговорност за работата на малък екип, изпълняващ конкретни дейности по поставени задачи. 
В своята дейност те извършват анализи, обобщават информация. При необходимост се 
консултират с лица, заемащи ръководни и контролни функции. 
Прилагането на информационни и комуникационни технологии, съвременни